Publication: Magyar Közlöny
Issue: MK-2001-145 (Year: 2001, Number: 145)
Era: 1990-2004
Section: Az állattenyésztésről szóló 1993. évi CXIV. törvény
Paragraph Index: 1922

1. Törzskönyvezés 1.1. Adatfeldolgozás — támogatást igényelhet az elismert tenyésztő szervezet a törzskönyvi adatok adatfeldolgozásáért a munka OMMI-től való megrendelését és a költségek megtérítését követően. Az igényjogosultságot hivatalosan az OMMI igazolja, melyet a 60 napon belül kiállított igénylőlaphoz mellékelni kell. 1.2. Törzskönyvezés törzs- és szaporító telepen — támogatást igényelhet az elismert tenyésztő egyesület a tenyészetszámmal ellátott hiteles ellenőrzésbe vont állományok törzskönyvezéséért. Az igényjogosultságot az átadott fialási rekordokról hivatalosan az OMMI igazolja, melyet a 60 napon belül kiállított igénylőlaphoz mellékelni kell. Az igazolás kiadásának feltétele a pontos, szabályos adatátadás és az egyéb kapcsolódó adatok (búgatás, választás, selejtezés, egyedi azonosítók) tekintetében a kódrendszer szabályos használata. 1.3. Genetikai vizsgálatok — támogatást igényelhet a tenyésztő a stresszérzékenység megállapításáért. Az igényjogosultságot a vizsgálatot végző laboratórium iktatószámmal ellátott jelentésével és a számlával kell igazolni, melyet a 60 napon belül kiállított igénylőlaphoz kell mellékelni. 2001/145. szám

Source: https://magyarkozlony.hu/hivatalos-lapok/494e01ad39cb293e36a6ee642dbef8ebf158005e/dokumentumok/9a2e5fb17d21215a4b538b9ef5fa9f0dd7d6508c/letoltes